KOMISSION TIEDONANTO NEUVOSTOLLE Vuosia 2014–2020 koskevaan monivuotiseen rahoituskehykseen perustuvan Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille tehdyn, neuvostossa kokoontuneiden jäsenvaltioiden hallitusten edustajien sisäisen sopimuksen väliaikaisesta soveltamisesta /* COM/2013/0306 final */





KOMISSION TIEDONANTO NEUVOSTOLLE Vuosia 2014–2020 koskevaan monivuotiseen rahoituskehykseen perustuvan Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille tehdyn, neuvostossa kokoontuneiden jäsenvaltioiden hallitusten edustajien sisäisen sopimuksen väliaikaisesta soveltamisesta Neuvostossa kokoontuvien jäsenvaltioiden edustajien on tarkoitus hyväksyä yhdennentoista Euroopan kehitysrahaston (11. EKR) perustamista koskeva sisäinen sopimus kesäkuussa 2013. Kyseinen sopimus tulee voimaan vasta kun kaikki jäsenvaltiot ovat ratifioineet sen. Tämä voi kestää jopa yli 18 kuukautta. Jotta 11. EKR:n täytäntöönpano voitaisiin aloittaa heti kun varat ovat käytettävissä, tarvittavien 11. EKR:n päätöksentekomenettelyjen ja sen ohjelmasuunnittelua ja täytäntöönpanoa koskevien sääntöjen on oltava käytettävissä. Komissio ehdottaa tämän vuoksi päätöksen antamista 11. EKR:n perustamista koskevan sisäisen sopimuksen asianomaisten määräysten väliaikaisesta soveltamisesta. Nämä määräykset koskevat etenkin Kroatian liittymistä EU:hun, 11. EKR:n komitean ja investointikehyskomitean perustamista, täytäntöönpanoasetuksen ja varainhoitoasetuksen antamista sekä EKR:n talouden ja toiminnan hallinnointia. Näin toimittiin myös siirryttäessä 9. EKR:sta 10. EKR:oon.[1] Komissio ehdottaa tämän vuoksi, että jäsenvaltioiden hallitusten edustajat hyväksyvät liitteenä olevan päätöksen. LIITE Luonnos neuvostossa kokoontuneiden jäsenvaltioiden hallitusten edustajien päätökseksi vuosia 2014–2020 koskevaan monivuotiseen rahoituskehykseen perustuvan Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille tehdyn, neuvostossa kokoontuneiden jäsenvaltioiden hallitusten edustajien sisäisen sopimuksen väliaikaisesta soveltamisesta NEUVOSTOSSA KOKOONTUNEET EUROOPAN UNIONIN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan unionista tehdyn sopimuksen ja Euroopan unionin toiminnasta tehdyn sopimuksen, ottavat huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen[2], ottavat huomioon merentakaisten maiden ja alueiden assosiaation Euroopan unioniin, ottavat huomioon komission ehdotuksen, sekä katsovat seuraavaa: (1) Neuvostossa kokoontuneet jäsenvaltiot ovat päässeet yhteisymmärrykseen sisäisestä sopimuksesta, joka koskee AKT-maille sekä merentakaisille maille ja alueille tarkoitetun, vuosia 2014–2020 koskevaan monivuotiseen rahoituskehykseen perustuvan unionin avun rahoitusta. Kyseinen sopimus ei tule voimaan ennen kuin kukin jäsenvaltio on ratifioinut sen valtiosääntönsä asettamien vaatimusten mukaisesti. (2) Eräitä sisäisen sopimuksen määräyksiä olisi sovellettava väliaikaisesti sen voimaantuloon saakka, OVAT HYVÄKSYNEET TÄMÄN PÄÄTÖKSEN: 1 artikla Seuraavia yhdennentoista Euroopan kehitysrahaston sisäisen sopimuksen määräyksiä sovelletaan tämän päätöksen antamispäivästä väliaikaisesti: 1. 1 artiklan 3 ja 4 kohta; 2. 1 artiklan 7 kohta yhdessä 8 ja 9 artiklan kanssa siltä osin kuin neuvosto hyväksyy Kroatian maksuosuuksia koskevan lopullisen aikataulun ja sen äänten lopullisen painotuksen sekä sen Euroopan unioniin liittymisen jälkeen sovellettavat uudet määräenemmistöä ja määrävähemmistöä koskevat säännöt sisäisen sopimuksen mukaisesti; 3. 8 ja 9 artikla siltä osin kuin on kyse EKR:n komitean ja investointikehyskomitean perustamisesta; 4. 10 ja 13 artikla yhdessä 8 ja 9 artiklan kanssa siltä osin kuin on tarpeen EKR:n talouden ja toiminnan hallinnoinnin jatkamiseksi. 2 artikla Tämä päätös tulee voimaan päivänä, jona se julkaistaan Euroopan unionin virallisessa lehdessä. Se on voimassa sisäisen sopimuksen voimaantuloon saakka. Tehty Brysselissä Jäsenvaltioiden hallitusten puolesta Puheenjohtaja [1] EUVL L 247, 9.9.2006, s. 30. [2] EYVL L 317, 15.12.2000, s. 3. Sopimus sellaisena kuin se on muutettuna Luxemburgissa 25 päivänä kesäkuuta 2005 (EUVL L 287, 28.10.2005, s. 4) ja Ouagadougoussa 22 päivänä kesäkuuta 2010 (EUVL L 287, 4.11.2010, s. 3) allekirjoitetuilla sopimuksilla.